stanford-oval/wikipedia huggingface dataset:
גרנט הארווי
קריירה

תפקידו הראשון של הארווי היה תפקיד זעיר בסדרה "האוס" בשנת 2007. לאחר מכן שיחק במספר סרטים קצרים לפני שלוהק לתפקיד של גרנט בסדרת הטלוויזיה "סודות ההתבגרות" בהפקת רשת ABC. הוא שיחק בתפקידי אורח בסדרות טלוויזיה רבות בהן, "מצויד", "בונז", "CSI: ניו יורק", "הסקס של מאסטרס", "על טבעי", "לוציפר", "CSI"‏, NCIS" ו"מחשבות פליליות". הארווי שיחק בתפקיד חוזר בסדרה "The Neighbors" של דן פוגלמן.
בשנת 2017 שיחק הארווי בסרט דרמת-הפשע "בילי בוי" ובסרטו של ג'ורדן רוס "Thumper". באפריל 2018 הופיע הארווי בתפקיד החוזר של רוי ארונסון בסדרת המתח והמדע-בדיוני "מעבר לזמן" ברשת ABC.
בשנת 2019 שיחק בדמותו של קולין, בעונה הרביעית של סדרת הטלוויזיה "ממלכת החיות" המשודרת בערוץ TNT.
בשנת 2021 שיחק בתפקיד אורח בסדרת הדרמה והמשטרה של רשת FOX, "מוקד 911: טקסס" בתור האנק. באותה שנה לוהק למיני-סדרה "דאהמר - מפלצת: סיפורו של ג'פרי דאהמר"; שנוצרה על ידי היוצרים ראיין מרפי ואיאן ברנן עבור שירות הזרמת המדיה "נטפליקס" ומגוללת את סיפורו של אחד הרוצחים הסדרתיים הידועים לשמצה ביותר באמריקה, ג'פרי דאהמר, שידוע גם בכינוייו "הקניבל ממילווקי". המיני-סדרה עלתה לשידור בספטמבר 2022.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | Save The Date | טרבור |  |
| 2012 | Last Hours in Suburbia | ג'קסון |  |
| 2012 | A Deadly Obsession | קונור |  |
| 2013 | Geography Club | נולאן לוקווד |  |
| 2014 | Sins of Our Youth | עָשִׁיר |  |
| 2014 | Starcrossed | בן רולינס |  |
| 2014 | The Blackout | הולדן |  |
| 2015 | Imagination of Young | הבלש טיילור |  |
| 2017 | Thumper | טרוי |  |
| 2017 | But Deliver Us from Evil | ג'רמיה יאנג |  |
| 2017 | Billy Boy | מייקי ולנטינו |  |
| 2019 | משדרים אבודים | טוד |  |
| 2019 | Foster Boy | ג'ואי |  |
| 2020 | All for Nikki | קייל קסידי |  |
| 2021 | Two Yellow Line | טיק |  |
| 2022 | שחרור | לידס |  |
| 2025 | רואה החשבון 2 |  |  |
| TBA | The Disappearance of Toby Blackwood | לוק דאלטון |  |
| TBA | Asleep in My Palm |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | האוס | צוללן משמר החופים | פרק:  "Human Error" |
| 2009 | מצויד | קפטן הקבוצה של הזאבים | פרק: "Doris is Dead or Are We Rich or Are We Poor" |
| 2011 | ימי חיינו | ארטי | 2 פרקים |
| 2012 | Jersey Shore Shark Attack | ברדפורד | סרט טלוויזיה של Syfy |
| 2012 | CSI: ניו יורק | אריק בליילוק | פרק: "Civilized Lies" |
| 2012 - 2013 | The Neighbors | ג'רמי | 6 פרקים |
| 2010 - 2013 | סודות ההתבגרות | גרנט | תפקיד חוזר (עונות 2–5); 32 פרקים |
| 2014 | בונז | אלכס הק | פרק: "The Mutilation of the Master Manipulator" |
| 2014 | CSI | פיט מקרון | פרק: "Let's Make a Deal" |
| 2015 | Stalked by My Neighbor | ניק תומפקין | סרט טלוויזיה של Lifetime |
| 2015 | מחשבות פליליות | מארק קליפורד | פרק: "A Place at the Table" |
| 2015 | הסקס של מאסטרס | מרטין אוריילי | פרק: "Surrogates" |
| 2015 | NCIS: ניו אורלינס | קונר | פרק: "Sic Semper Tyrannis" |
| 2015 | CSI סייבר | הולדן קטניק | פרק: "Heart Me" |
| 2016 | לוציפר | נסיך האופל | פרק: "The Would-Be Prince of Darkness" |
| 2016 | על טבעי | פטי ג'יראלדי | פרק: "The Vessel" |
| 2017 | Small Shots | קופרפילד | פרק: "Tonight's the Night Pt. 2" |
| 2018 | Unphiltered | פיל | מיני-סדרה |
| 2018 | מעבר לזמן | רוי ארונסון | תפקיד ראשי; 11 פרקים |
| 2018 | על הכוונת | ג'ימי פול | 2 פרקים |
| 2018 | מדליית כבוד | ג'ושוע הרדט | 2 פרקים |
| 2019 | הטירון | קול מידאס | פרק: "Greenlight" |
| 2019 | ממלכת החיות | קולין | 11 פרקים |
| 2019 | בית המשפט! | ליאם אוהר | פרק: "The Joy from Oz" |
| 2020 | אריות הים | קפטן ריירדן | פרק: "Edge of Nowhere" |
| 2021 | מוקד 911: טקסס | האנק | פרק: "Dust to Dust" |
| 2022 | NCIS | איאן מדוקס | פרק: "All Hands" |
| 2022 | תחנה 19 | ג'ושוע | פרק: "The Road You Didn't Take" |
| 2022 | דאהמר - מפלצת: סיפורו של ג'פרי דאהמר | ראלף מולר | מיני-סדרה |
| 2022 | Big Sky | טרנט | פרק: "Flesh and Blood" |
| 2022 | שיקגו FIRE | אדגר ווטסון | פרק: "Angry Is Easier" |
| 2023 | כבאי קליפורניה | סליפר | 2 פרקים |
הערות שוליים

↑  "Grant Harvey | The Crossing". ABC. נבדק ב-2019-07-25.
↑  Wiseman, Andreas (2 באוגוסט 2018). "Simon Pegg-Juno Temple Starrer 'Lost Transmissions' Wraps Shoot For Royal Road, Underlying Tension & Pulse Films". Deadline. {{cite web}}:  (עזרה)
| --- | --- |
בקרת זהויות :  LCCN: no2009194712  NLK: KAC201304595  VIAF: 7180165709985749380005   WorldCat (עם VIAF): 7180165709985749380005
סלקטיביזם

כפתור ה"לייק" בפייסבוק, כלי סלקטיביסטי פופולרי.
סלקטיביזם (באנגלית: Slacktivism – הלחם בסיסים של Slacker ו-Activism) הוא תמיכה במטרה פוליטית או חברתית באמצעות מדיה חברתית או עצומות מקוונות, המאופיינת במאמץ או בהתחייבות מינימליים. לפעולת התמיכה עצמה כמעט ואין שום השפעה, מלבד לגרום לאדם העושה אותה להרגיש מסופק שהוא תרם.
פעולות סלקטיביסטיות כוללות חתימה על עצומות מקוונות, הצטרפות לארגון קהילתי מבלי לתרום למאמציו, העתקת והדבקת סטטוסים או מסרים ברשתות חברתיות או שינוי המידע האישי או התמונה האישית ברשתות חברתיות. מחקרים החלו להתמקד בקשר בין סלקטיביזם לבין אקטיביזם מודרני, היות שקבוצות מרבות להשתמש במדיה חברתית על מנת לסייע למעורבות אזרחית ולפעילות קולקטיבית.
פלטפורמות חדשות ואתרים רבים משלבים רשתות חברתיות כמו פייסבוק וטוויטר אל תוך הממשקים שלהם, ובכך מאפשרים למשתמשים לעשות לייק, לשתף או "לצייץ" בנוגע למשהו מעניין אותו הם ראו באינטרנט. כעת אנשים יכולים להביע דאגה כלפי עניינים פוליטיים או חברתיים באמצעות לא יותר מקליק של עכבר, דבר שמעלה את השאלה של מה בעצם מושג על ידי אותם לייקים, שמעט מאוד מחשבה או מאמץ דרושים עבורם.
השימוש במונח

המונח נטבע, ככל הנראה, על ידי דווייט אוזרד ופרד קלארק ב-1995 בפסטיבל קורנרסטון. המונח היה אמור לקצר את הביטוי slacker activism, שמתייחס לפעולות של צעירים שמטרתן להשפיע על החברה בקנה מידה קטן ופרטי (כמו למשל זריעת עץ בניגוד להשתתפות בהפגנה). כלומר, למונח הייתה במקור משמעות חיובית.
דוגמה לשימוש במונח "סלקטיביזם" הופיעה בספרו של יבגני מורוזוב Net Delusion: The Dark Side of Internet Freedom (2011). בספר מורוזוב מייחס את המונח לניסוי של קולדינג-יורגנסן: בשנת 2009 פסיכולוג דני בשם אנדרס קולדינג-יורגנסן יצר קבוצת פייסבוק בדיונית, כחלק מן המחקר שלו. בדף הקבוצה הוא פרסם הודעה שבה נטען שרשויות העיר קופנהגן מתכננות להרוס את מזרקת סטורק ההיסטורית. 125 חברי פייסבוק הצטרפו לקבוצה ביום הראשון להקמתה, ומספר החברים החל לגדול בקצב מדהים, ועמד בסופו של דבר על 27,500. מורוזוב טוען כי הניסוי של קולדינג-יורגנסן חשף רכיב מפתח של סלקטיביזם: "כאשר עלויות התקשורת הן נמוכות, קבוצות יכולות להירתם לפעולה בקלות". גם קליי שירקי אפיין סלקטיביזם באופן דומה כ"יצירת קבוצות קלה עד כדי גיחוך".
ביקורת על סלקטיביזם

הספק בערכו של הסלקטיביזם קיים. חלק מהספקנים טוענים שבבסיס המושג קיימת הנחה לפיה כל הבעיות יכולות להיפתר באמצעות המדיה החברתית, ובעוד שהדבר עשוי להיות נכון כשזה נוגע לנושאים מקומיים, סלקטיביזם עלול להיות לא יעיל בפתרון מצבים גלובליים קשים.
ביקורת על סלקטיביזם מערבת לעיתים את הרעיון לפיו פעולות באינטרנט אינן יעילות, ו/או שהן מונעות או מפחיתות השתתפות פוליטית בחיים האמיתיים. עם זאת, היות שמחקרים על סלקטיביזם מתייחסים רק למקרה או לקמפיין ספציפי, קשה למצוא את האחוז המדויק של פעולות סלקיטיביסטיות אשר משיגות מטרה מוצהרת.
מיכה וייט טען כי על אף שסלקטיביזם הוא בדרך כלל הדרך הפשוטה ביותר להשתתפות בתנועות ובשינויים, החידוש של אקטיביזם ברשת מתנדף ככל שאנשים מתחילים להבין שהשתתפותם לא הביאה לשום השפעה ממשית, מה שמביא אותם לאבד תקווה בכל צורות האקטיביזם.
בריאן דאנינג, בפודקאסט שלו מ-2014 "סלקטיביזם: להעלות מודעות", טוען כי פעולות באינטרנט שסלקטיביזם מזוהה עמן הן בזבוז של זמן, והן דרך "לגנוב מיליוני דולרים מפעילי כורסה שמשוכנעים שיש לתרום כסף אמיתי למה שנאמר להם שהוא בגדר מטרה מועילה." הוא טען כי רב הקמפיינים הסלקטיביסטיים "מבוססים על מידע שגוי, מדע שגוי והם לעיתים מתיחות."
דאנינג מציין כי סלקטיביזם נחשב כפחות מזיק. בתור דוגמה, הוא מצטט את האתר Change.org. האתר מלא במאות אלפי עצומות. אדם אשר חותם על אחת מן העצומות המקוונות הללו עשוי להרגיש טוב עם עצמו, אולם עצומות אלו בדרך כלל אינן מחייבות ואינן מביאות לשום שינוי משמעותי. דאנינג מציע שלפני שתורמים, או אפילו עושים "לייק" למטרה מסוימת, צריך ראשית לחקור את הנושא ואת הארגון על מנת להבטיח כי שום דבר אינו מקושר בטעות, מוגזם או שגוי.
דוגמה לקמפיין נגד סלקטיביזם הוא סדרת הפרסומות "Liking isn't Helping" שנוצרה על ידי חברת הפרסום הבינלאומית Publicis Singapose לארגון הסיוע Crisis Relief Singapore (CRS). הקמפיין כולל תמונות של אנשים שנאבקים או שנמצאים במצוקה, ואשר מוקפים על ידי אנשים שנותנים את הסכמתם באמצעות אגודלים מורמים עם הכיתוב "Liking isn't Helping". למרות שבקמפיין לא היו מספיק מרכיבים קריטיים שהיו מביאים להצלחתו, הוא בכל זאת גרם לצופים לעצור ולחשוב על הרגלי האקטיביזם שלהם ולהטיל ספק בהשפעתו האמיתית של הסלקטיביזם.
הגנה על סלקטיביזם

למרות המשמעות השלילית הנלווית למושג, מחקר מתאמי שנערך ב-2011 על ידי אוניברסיטת ג'ורג'טאון שנקרא "הדינמיקה של המעורבות במטרה" קבע כי סלקטיביסטים אכן "נוטים יותר לנקוט פעולות משמעותיות." מעניין לציין כי "סלקטיביסטים משתתפים פי שניים יותר בפעילויות מאשר אנשים שאינם עוסקים בסלקטיביזם, והפעולות שלהם הם בעלות פוטנציאל גבוה להשפיע על אחרים." היתרונות של סלקטיביזם בהשגת מטרות ברורות כוללים יצירת אמצעי בטוח, זול ויעיל של התארגנות שהוא ידידותי לסביבה. לאותם "אלופים חברתיים" יש את היכולת לקשר באופן ישיר את המעורבות במדיה החברתית עם הענות, ובכך למנף את הדיאלוג השקוף שלהם לפעולות כלכליות, חברתיות ופוליטיות. מי שפועל באותו דפוס חשיבה הוא אנדרו לאונרד, כתב ב-Salon, שפרסם מאמר על האתיקה של הטלפונים החכמים וכיצד אנו משתמשים בהם. אף על פי שהאמצעים לייצור מכשירים אלו מנוגדים לסטנדרטים של זכויות האדם, לאונרד מעודד שימוש בטלפונים חכמים בהתבסס על כך שהטכנולוגיה שהם מספקים יכולה להיות מנוצלת בתור אמצעי לשינוי המצב הבעייתי של הייצור שלהם. היכולת לתקשר במהירות ובקנה מידה גלובאלי מאפשרת להפיץ ידע, כמו למשל התנאים שתאגידים מספקים לעובדיהם, וכן ההשלכה של הייצור הנרחב שלהם על הגלובליזציה. לאונרד טוען כי טלפונים חכמים וטאבלטים יכולים לשמש ככלים יעילים בהבאה לשינוי דרך סלקטיביזם, כיוון שהם מאפשרים לנו להפיץ ידע, לתרום כסף ולהביע את דעתינו על נושאים חשובים בצורה יותר מועילה.
האופי המערבי של הביקורת כלפי הסלקטיביזם מתייחס בביטול להשפעה שיכולה להיות לו בהקשרים סמכותיים או מדכאים. העיתונאית קורטני ס. ראדש טוענת כי אפילו רמה נמוכה של מעורבות הייתה צורה חשובה של אקטיביזם עבור צעירים ערבים לפני ובזמן האביב הערבי, כיוון שזו הייתה צורה של דיבור חופשי, והייתה לה את היכולת להביא לסיקור תקשורתי, כמו למשל כאשר האשטאג הופך ל"נושא טרנדי, זה עוזר ביצירת תשומת לב תקשורתית, גם כשזה עוזר לארגן מידע. הכוח שיש למדיה החברתית בעיצוב סדר היום החדשותי הבינלאומי הוא אחת הדרכים בהן הם מערערים את כוחה וסמכותה של המדינה." בנוסף לכך, מחקרים מראים ש"הפחד שפעילויות מקוונות יתפסו את מקומן של פעילויות בחיים האמיתיים אינו מבוסס", היות שהן לא גורמות להשפעה חיובית או שלילית על השתתפות פוליטית.
סוגים > קליקטיביזם

המונח "קליקטיביזם" משמש לעיתים לתיאור פעילים המשתמשים במדיה חברתית כדי לארגן מחאות. זה מאפשר לארגונים לכמת את ההצלחה שלהם על ידי מעקב אחר כמה אנשים הקליקו על העצומה שלהם או על קריאה אחרת לפעולה. לדוגמה, הקבוצה הבריטית UK Uncut משתמשת בטוויטר ובאתרים אחרים על מנת לארגן מחאות ופעולות ישירות נגד חברות המואשמות בהעלמות מס. הדבר שונה מסלקטיביזם בכך שהוא רק מחליף דרכים ישנות לתקשר את קיומה של העצומה (טלפון, מפה לאוזן, פלאיירים וכו'.) וכן כרוך במחאה פיזית ואמיתית. מצד שני, קליקטיביזם גם משמש לעיתים לתיאור צורות של סלקטיביזם מבוסס-אינטרנט כמו חתימה על עצומות מקוונות או חתימה ומשלוח של דוא"ל לפוליטיקאים או למנכ"לים של תאגידים.
הרעיון מאחורי קליקטיביזם הוא שמדיה חברתית מאפשרת דרך מהירה ופשוטה להראות תמיכה בארגון או במטרה. המוקד העיקרי של הארגון הפך לניפוח שיעורי ההשתתפות על ידי כך שהוא מבקש פחות ופחות מהחברים/צופים שלו.
קליקטיביזם יכול להיות מוצג גם באמצעות מעקב אחר הצלחתו של קמפיין על ידי כמה "לייקים" הוא מקבל. קליקטיביזם שואף לכמת תמיכה, נוכחות ומתן סיוע מבלי לשים דגש על השתתפות אמיתית. עשיית "לייק" לתמונה בפייסבוק או הקלקה על עצומה הן למעשה פעולות סמליות כיוון שהן מדגימות שהמשתמש מודע למצב ומראות לחבריהם את הדעות והמחשבות שיש לו על נושא מסוים.
סוגים > צדקה

סלקטיביזם של צדקה יכול להיות מתואר בתור פעולות תמיכה במטרה הכרוכות במעט מאמץ מצד האדם. דוגמאות לסלקטיביזם של צדקה באינטרנט כוללות פרסום סטטוס בפייסבוק על מנת לתמוך במטרה מסוימת, עשיית "לייק" למטרה של ארגון צדקה בפייסבוק, ציוץ או ציוץ-חוזר של בקשה של ארגון צדקה לתמיכה בטוויטר, חתימה על עצומות מקוונות ופרסום ושיתוף קטעי וידאו ב-Youtube העוסקים במטרה כלשהי. ניתן לטעון כי האדם לא עשה "לייק" לתמונה כדי לעזור לאדם במצוקה, אלא כדי לגרום לעצמו להרגיש טוב, וכדי להרגיש שהוא עשה משהו חיובי בשביל האדם או המצב המתוארים בתמונה שמולם.
דוגמאות לסלקטיביזם של צדקה שאינו מקוון כוללות צמידי מודעות ואביזרים אחרים לתמיכה במטרות, וכן מדבקות פגוש ותרומות בטלפון הנייד.
סוגים > צדקה כתוצר לוואי של רכישת מוצרים

זוהי רכישה של מוצרים שתומכים במטרה מסוימת ומפרסמים כי אחוז מסוים מעלות המוצר יוקצה למטרה זו. במקרים מסוימים הסכום הנתרם מתחלק בין כמה גופים בתוך קרן אחת, שפועלת לסיוע במספר תחומים של המטרה.
סלקטיביסטים עשויים לרכוש מוצר מחברה כיוון שיש לה היסטוריה של תרומת כספים לצדקה, כדרך לתמוך במטרה. לדוגמה, סלקטיביסט יכול לקנות גלידת בן אנד ג'ריס מכיוון שמייסדיה השקיעו כספים בילדי האומה, או, לחלופין, קידמו נושאים חברתיים וסביבתיים.
סוגים > פוליטי

צורות מסוימות של סלקטיביזם הן מכוונות מטרות פוליטיות, כמו למשל השגת תמיכה לקמפיין נשיאותי, או חתימה על עצומה באינטרנט אשר מטרתה להשפיע על מהלכים ממשלתיים.
סוגים > אהדה

סלקטיביזם של אהדה ניתן למצוא ברשתות מדיה חברתית כמו פייסבוק, בהן משתמשים יכולים לעשות "לייק" לעמודים על מנת לתמוך במטרה מסוימת או על מנת להביע תמיכה כלפי אנשים במצוקה. דבר נוסף אשר נפוץ בסלקטיביזם מסוג זה הוא משתמשים אשר משנים את תמונת הפרופיל שלהם לכזו אשר מראה לחבריהם שאכפת להם מנושא מסוים.
בסלקטיביזם של אהדה נעשה לרוב שימוש בתמונות של ילדים קטנים, חיות ואנשים שנראים במצוקה כדי לתת לצופים תחושה של מהימנות, מה שגורם לקמפיין להדהד לפרק זמן ארוך יותר בזכרונם. שימוש בילדים בקמפיינים הוא לעיתים הדרך היעילה ביותר להגיע לקהל רחב יותר בשל העובדה שכאשר מבוגרים נחשפים למודעת הפרסומת הם לא יוכלו להתעלם מילד במצוקה.
הערות שוליים

↑  slacktivism | Definition of slacktivism in English by Oxford Dictionaries, Oxford Dictionaries | English
1 2  '"`UNIQ--templatestyles-00000001-QINU`"'Davis, Jesse (27 באוקטובר 2011). "Cause Marketing: Moving Beyond Corporate Slacktivism". אורכב מ-המקור ב-2015-12-08. נבדק ב-2018-03-24. {{cite news}}:  (עזרה)
↑  Obar, Jonathan; et al. (2012).,'"`UNIQ--nowiki-00000003-QINU`"'Advocacy 2.0: An Analysis of How Advocacy Groups in the United States Perceive and Use Social Media as Tools for Facilitating Civic Engagement and Collective Action, Journal of Information Policy
↑  Obar, Jonathan (2014).,'"`UNIQ--nowiki-00000005-QINU`"'Canadian Advocacy 2.0: A Study of Social Media Use by Social Movement Groups and Activists in Canada, Canadian Journal of Communication
↑  '"`UNIQ--templatestyles-00000007-QINU`"'"Stork Fountain Experiment #1: Why Facebook groups are not democratic tools ⋆ Virkeligheden". Virkeligheden (בדנית). 2009-09-23. אורכב מ-המקור ב-2016-12-20. נבדק ב-2018-03-24.
↑  Morozov, Evgeny (2011). The net delusion : the dark side of Internet freedom., New York: PublicAffairs.
↑  Morozov, Evgeny,'"`UNIQ--nowiki-0000000A-QINU`"'From slacktivism to activism, Foreign Policy'"`UNIQ--nowiki-0000000A-QINU`"'(באנגלית)'"`UNIQ--templatestyles-0000000B-QINU`"'
1 2  Micah White,'"`UNIQ--nowiki-0000000D-QINU`"'Clicktivism is ruining leftist activism | Micah White, the Guardian, ‏2010-08-12'"`UNIQ--nowiki-0000000D-QINU`"'(באנגלית)'"`UNIQ--templatestyles-0000000E-QINU`"'
↑  '"`UNIQ--templatestyles-00000010-QINU`"'Dunning, Brian. "Slacktivism: Raising Awareness". נבדק ב-2018-03-24 – via Skeptoid Media.
1 2  '"`UNIQ--templatestyles-00000012-QINU`"'Andresen, Katya. "Why Slacktivism Is Underrated". Mashable (באנגלית). נבדק ב-2018-03-24.
↑  '"`UNIQ--templatestyles-00000015-QINU`"'Leonard, Cindy (2009-09-02). "In Defense of "Slacktivism"" (באנגלית אמריקאית). נבדק ב-2018-03-24.
↑  '"`UNIQ--templatestyles-00000018-QINU`"'Leonard, Andrew (2012-02-23). "There is no ethical smartphone". Salon (באנגלית אמריקאית). נבדק ב-2018-03-24.
↑  Radsch, Courtney (May 2012),'"`UNIQ--nowiki-0000001A-QINU`"'"Unveiling the Revolutionaries: Cyberactivism and Women's Role in the Arab Uprisings", Rice University
↑  '"`UNIQ--templatestyles-0000001C-QINU`"'Middle East Institute (2011-03-29), Cyberactivism and the Arab Revolt: Battles Waged Online and Lessons Learned (Part 1 of 9), נבדק ב-2018-03-24
↑  Courtney C. Radsch,'"`UNIQ--nowiki-0000001E-QINU`"'Double-Edged Sword: Social Media's Subversive Potential, Huffington Post, ‏2011-02-28'"`UNIQ--nowiki-0000001E-QINU`"'(באנגלית)'"`UNIQ--templatestyles-0000001F-QINU`"'
↑  Henrik Serup Christensen,'"`UNIQ--nowiki-00000021-QINU`"'Political activities on the Internet: Slacktivism or political participation by other means?, First Monday'"`UNIQ--nowiki-00000021-QINU`"'16, 2011-02-02
↑  The Clicktivists - a new breed of protesters | Life & Style, London Evening Standard Online, ‏2011-02-19
אייפוד נאנו אדום, דוגמה לתמיכה בצדקה על ידי קניית מוצרים
קניון רמת אביב

| --- | --- |

 מידע כללי
 סוג:  מרכז קניות 
 מיקום:   תל אביב-יפו
 מדינה:  ישראל 
 הקמה ובנייה
 תקופת הבנייה:  ?–1997
 תאריך פתיחה רשמי:  5 בספטמבר 1997 
 
 קואורדינטות:  32°06′44″N 34°47′45″E﻿ / ﻿32.11222222°N 34.79583333°E﻿ / 32.11222222; 34.79583333
 myofer.co.il/ramat-aviv
  מפת מיקום  מפה דינמית   (למפת גוש דן מוגדלת) קניון רמת אביב(למפת גוש דן רגילה) קניון רמת אביב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קניון רמת אביב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קניון רמת אביב  he קניון רמת אביבhe קניון רמת אביבמפת  צפון __ תל אביב [‌למפה דינמית של גוש דן וסביבותיו‌]מצפון: __ רמת השרון, __ הרצליה ממזרח: __ פתח תקווה, __ בני ברק, __ רמת גן ממערב: הים התיכון tabBackground:;tabBorder:#aaa;defaultTab:0;
 
קניון רמת אביב הוא מרכז מסחרי הממוקם בתל אביב, ברחוב איינשטיין 40 בשכונת רמת אביב, ומכאן שמו.
מבנה

בקניון כ-20 אלף מטר רבוע שטחים מסחריים, וכ-120 חנויות בשתי קומות מסחר. מעליו הוקם בשנת 2000 מגדל משרדים המתנשא לגובה של 58 מטר ובו 15 קומות בשטח 9,600 מ"ר. במגדל שוכנות, בין היתר, שגרירויות נורווגיה, פינלנד וקרואטיה בישראל, ומרפאות מומחים רבות. סך השטח הבנוי של המגדל והקניון הוא כ-27,500 מ"ר. בקניון פועלות בעיקר חנויות אופנה רבות של מותגים ובתי אופנה בינלאומיים וישראליים. לקניון קומת חניה תת-קרקעית בודדת וגג המבנה משמש גם הוא כמגרש חניה הנגיש באמצעות רמפה בצידו המערבי של הבניין.
בינואר 2006, נפתח אגף חדש בקניון, בהשקעה של 6 מיליון שקל.
בסוף 2007 סגרה הנהלת הקניון את מתחם קולנוע לב, ובמקומו פתחה חנות של רשת "זארה" שבעלת הקניון "אפריקה ישראל" הייתה זכיינית שלה. לצרוך פינוי בתי הקולנוע העלה הקניון את דמי השכירות שלהם פי 5, ולאחר שלא הסכמו לתנאים החדשים פינה אותם.
בספטמבר 2017 נפתח מתחם החנייה החדש בחלקו המזרחי של הקניון הכולל כ-300 מקומות חנייה נוספים.
במהלך 2021 פעלה בקניון חנות פופ-אפ של חברת הרכב "טסלה".
בינואר 2023 פורסמה תוכנית להוספת קומה לקניון, בשטח של 3,000 מ"ר.
באביב 2023 נפתחו חנויות של המותגים לולולמון אתלטיקה ואלו יוגה, נפתחה מחדש חנות זארה אחרי שיפוץ והכפלה לקומה שנייה (לגודל של כ-3,000 מ"ר) ועברה חנות מנגו מהקומה השנייה לקומה הראשונה.
גלריה

קניון רמת אביב בתצלום אוויר
צידו הדרומי של הקניון
גן הסלעים הסמוך לקניון
גטו קמניץ

| --- | --- |

 מידע כללי
 מדינה:  בלארוס 
 מחוז:  קמניץ 
 נתונים
 קואורדינטות:  52°24′00″N 23°49′00″E﻿ / ﻿52.4°N 23.8166666667°E﻿ / 52.4; 23.8166666667
 
גטו קמניץ (קיץ 1941 – נובמבר 1942) היה גטו יהודי שהוקם במהלך הכיבוש הנאצי של בלארוס, ושימש כמקום ריכוז כפוי ליהודי קמניץ (קמינץ-ליטובסק) שבמחוז ברסט והיישובים הסמוכים. גטו זה הוקם כחלק מהרדיפה וההשמדה הכוללת של יהודי אירופה במהלך מלחמת העולם השנייה.
כיבוש קמניץ ויצירת הגטו

על פי מפקד האוכלוסין משנת 1939, חיו בקמינץ 3,909 יהודים, שהיוו 92.1% מאוכלוסיית העיר.
קמינץ נכבשה בידי הכוחות הגרמניים ב-23 ביוני 1941, והכיבוש נמשך עד 22 ביוני 1944. הקורבן הראשון של המלחמה בקמינץ הייתה אישה יהודייה, שנהרגה מרסיס פגז גרמני ביום הראשון לכיבוש.
רצח היהודים החל מיד. הגרמנים נתנו עדיפות לחיסול גברים יהודים בגילאי 15 עד 50, אותם ראו כמתנגדים פוטנציאליים, למרות החיסרון הכלכלי שבהריגת אנשים כשירים לעבודה. בתחילת יולי 1941, הגרמנים ערכו את האקציה הראשונה, בה נרצחו 108 יהודים צעירים במרחק 2 קילומטרים מהעיר. היהודים אולצו לתפור טלאי צהוב על בגדיהם ולהצמיד כוכבים צהובים לבתיהם.
באוגוסט 1941, כל יהודי קמינץ גורשו לגטו פרוז'אני. עם זאת, בשל הצפיפות, הותר להם לחזור כעבור 2–3 שבועות.
עם שובם, היהודים רוכזו בשני גטאות – גדול וקטן. הגטו הגדול כלל מספר רחובות, בהם ברז'סקיה, קוברינסקיה (כיום בלובה), ליטובסקיה (כיום פיבננקו) ואחרים. הגטו הקטן מוקם סביב רחובות אשה, ברז'סקיה (ברסטסקיה) ואחרים. ב-1 בינואר 1942 אוחדו שני הגטאות לאחד.
התנאים בגטו

הגרמנים הקימו יודנראט ומשטרה יהודית לא חמושה לשמירת הסדר. מעת לעת נדרש היודנרט לאסוף זהב כ"פיצויים". הכובשים בזזו בתי יהודים ללא הפרעה.
על כל הפרה של החוקים שהטילו הגרמנים, יהודים הוצאו להורג במקום. הגטו הוקף בגדר גבוהה עם תיל דוקרני ושלושה שערים. פנסים חשמליים האירו את ההיקף מהערב עד הבוקר. היציאה מהגטו הייתה אסורה בתכלית.
משטרה מקומית שמרה על הגטו, כאשר חלק מהשוטרים עמדו בשערים ואחרים סיירו. מדי פעם תגברו ז'נדרמים גרמנים ושוטרים אורחים את האבטחה.
בתחילה יכלו האסירים לצאת מהגטו לקנות מזון, אך עם השלמת הגדר נאטם הגטו, מה שהוביל למחסור חמור במזון ולרעב. הייתה רק באר אחת לכל האסירים, והיודנרט יכול היה לחלק רק כמויות מינימליות של מזון. הצפיפות הייתה קיצונית, כאשר 10 אנשים ויותר חיו בחדר אחד, בתנאים לא היגייניים.
כל תושבי הגטו נאלצו לעבוד בעבודת כפייה. ב-9 בספטמבר 1942 פרץ מרד קצר בגטו.
חיסול הגטו

בנובמבר 1942 חוסל הגטו. יהודי קמינץ הועברו לגטו ויסוקובסקויה ולפי חלק מהעדויות גם לביאלה פודלסקה. הם הוחזקו ללא מזון ומים, רכושם הוחרם, ולבסוף נשלחו למחנה ההשמדה טרבלינקה.
מאמצי הצלה

היו מספר ניסיונות בריחה ומקרים של סיוע מצד תושבים מקומיים. בריחה מפורסמת אחת כללה קבוצת יהודים שבהיעדר מקומות מסתור, נאלצו לחזור. פיניה, יהודי נמלט, הוסגר על ידי זקן הכפר של בולשייה מוריני. ד"ר נואכים גולברג ומשפחתו נמלטו אך הוסגרו על ידי שוטר מקומי.
מבין היהודים מקמיניץ שנותרו תחת כיבוש, רק ליאון גדליה גולדרינג שרד את אושוויץ.
הערות שוליים

1 2 3 4 5 6  Мусевич, Г. С. "Народ, который Народ, который" (PDF). אורכב מ-המקור (PDF) ב-2016-03-04.
1 2 3  "Getto w Kamieńcu Litewskim".
1 2  "Kamyanyets, Belarus". www.jewishgen.org. נבדק ב-2024-07-15.
↑  State Archives of the Brest Region (SABO), - fund 514, inventory 1, file 151, sheet 4
1 2  "Структура Дрогобицької округи ОУН (1945–1952 рр.)" (PDF).
↑  "Каменец: недвижимость возрастом в 700 лет | Информационно-справочный портал Беларуси - interfax.by". 2015-11-19. אורכב מ-המקור ב-2015-11-19. נבדק ב-2024-07-15.
גיטנאס נאוסדה

גיטנאס נאוסדה (בליטאית: Gitanas Nausėda; נולד ב-19 במאי 1964) הוא פוליטיקאי ליטאי המכהן כנשיא ליטא השישי.
ביוגרפיה

בשנים 1987–1982 למד נאוסדה באוניברסיטת וילנה בפקולטה לכלכלה תעשייתית, ובין השנים 1989–1987 בפקולטה לכלכלה. בין השנים 1992–1990 התמחה באוניברסיטת מנהיים בגרמניה. החל משנת 2009 הוא פרופסור חבר בבית ספר לעסקים באוניברסיטת וילנה.
קריירה מקצועית

לאחר סיום לימודיו, החל נאוסדה לעבוד במוסד לחקר כלכלה והפרטה בליטא.
בשנים 1994–1993 עבד בתפקיד ראש שווקים פיננסיים בגוף הממונה על ההגבלים העסקיים בליטא.
בשנים 2000–1994 עבד בבנק ליטא, תחילה במחלקה האמונה על הרגולציה של הבנקים בליטא ובהמשך כמנהל המחלקה למדיניות מוניטרית.
בשנים 2018–2000 כיהן בתפקיד הכלכלן הראשי ויועץ ליו"ר AB Vilniaus Bankas.
בשנים 2018–2008 כיהן בתפקיד אנליסט כלכלי ויועץ ראשי, ובהמשך ככלכלן ראשי לנשיא SEB bankas.
נשיא ליטא

ב-17 בספטמבר 2018, הכריז נאוסדה על כוונתו להתמודד בבחירות לנשיאות ליטא כמועמד עצמאי. הוא זכה בסיבוב השני של הבחירות ב-26 במאי 2019, והחל את תפקידו כנשיא ליטא ב-12 ביולי 2019.
ב-2024 התמודד בשנית לנשיאות ליטא וזכה בסיבוב השני של הבחירות נגד ראש ממשלת ליטא המכהנת אינגרידה שימוניטה (מפלגת איחוד המולדת), וזכה לכ-76% מהקולות - אחוז ההצבעה הגבוה ביותר למועמד מאז הוקם מחדש מוסד הנשיאות בליטא לאחר התפרקות ברית המועצות.
חיים אישיים

ב-1990 נישא לדיאנה נאוסדינה, להם שתי בנות. מלבד השפה הליטאית, נאוסדה דובר מספר שפות נוספות: אנגלית, גרמנית ורוסית.